laion/Wikipedia-Exotic huggingface dataset:
נקודת ברוס (אנטארקטיקה)

נקודת ברוס (באנגלית: Bruce Point) היא לשון יבשה, באזור חוף סקוט של ארץ ויקטוריה, שבאנטארקטיקה. לשון היבשה מהווה את הקצה הדרומי של מפרצון שארקו. לשון היבשה התגלתה ומופתה לראשונה על ידי המשלחת הבריטית לאנטארקטיקה (משלחת דיסקברי), אשר חקרה את אנטארקטיקה בין השנים 1901–1904, בפיקודו של רוברט סקוט. רוברט סקוט נתן ללשון היבשה את שמה. לשון היבשה נקראת על שם ויליאם ספירס ברוס (William S. Bruce), שעמד בראש המשלחת הסקוטית הלאומית לאנטארקטיקה, אשר חקרה את אנטארקטיקה בין השנים 1902–1904. • Defense Mapping Agency 1992, Sailing Directions (planning Guide) and (enroute) for Antarctica, P 399 • Giovanni Capponi, Chiara Montomoli, Stefano Casale & Matteo Simonetti (2020), Geology of the northern Convoy Range, Victoria Land, Antarctica, Journal of Maps, 16:2, 702-709, DOI: 10.1080/17445647.2020.1822218 נקודת ברוס באתר הסקר הגאולוגי של ארצות הברית נקודת ברוס באתר הגאזט האנטארקטי של ממשלת ניו זילנד נקודת ברוס באתר הגאזט האנטארקטי של ממשלת אוסטרליה נקודת ברוס באתר הגאזט האנטארקטי המשווה SCAR של ממשלת אוסטרליה תצלום לוויין של אזור נקודת ברוס נקודת ברוס באתר marineregions נקודת ברוס באתר mindat ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי
דבורנית הדבורה

דבורנית הדבורה (שם מדעי: Ophrys apifera) גאופיט בעל פקעת ממשפחת הסחלביים. אחת הדבורניות היפות והנדירות בארץ. מופיעה בחבל הים־תיכוני (באזור ההר והשפלה). ברוב אתרי הפריחה היא מופיעה בפרטים בודדים. דבורנית הדבורה היא "מין מיישב" המאכלס במהירות בתי גידול חדשים המאופיינים בתחרות נמוכה. כך לדוגמה ניתן למוצאה בבריכות דגים נטושות ועל פסולת מחצבות. עיקר ההאבקה במין זה היא עצמית - טלטול קל ביותר של הפרח גורם לנפילת האבקנים על הצלקת ולהפריה. עם זאת, קיימת גם מעט האבקה זרה, על ידי זכרים של דבורה ממין ספציפי, אותה הפרח מחקה. השפית גדולה יחסית ושוליה מקופלים פנימה. בקצה השפית שן קטנה הפונה למטה. עלי העטיף וורודים-סגולים ומהווים סימן חשוב לזיהוי. דבורנית הדבורה היא אחד המינים המוכרים בסוג דבורנית. משרעת התפוצה העולמית רחבה יחסית וכוללת את המזרח התיכון ורוב מדינות אירופה כולל מדינות צפוניות והאיים הבריטיים. זמן הפריחה בארץ: מרס-אפריל. אתרי פריחה מומלצים בארץ: שמורת הסחלבים בחורשת טל, מחצבת נשר בכרמל, הר מירון, רמות מנשה. מדיה וקבצים בנושא דבורנית הדבורה בוויקישיתוף דבורנית הדבורה, באתר NCBI (באנגלית) דבורנית הדבורה, בבסיס הנתונים ARKive (באנגלית) דבורנית הדבורה, באתר האנציקלופדיה של החיים (באנגלית) דבורנית הדבורה, באתר צמח השדה דבורנית הדבורה, באתר צמחיית ישראל וסביבתה דבורנית הדבורה, באתר Tropicos (באנגלית) דבורנית הדבורה, באתר GBIF (באנגלית) דבורנית הדבורה, באתר The Plant List (באנגלית) דבורנית הדבורה, באתר IPNI (באנגלית) מהי התרמית של דבורנית הדבורה?, באתר אנציקלופדיה אאוריקה
מצעד אלבומי הקאנטרי

מצעד אלבומי הקאנטרי (באנגלית: Top Country Albums) הוא מצעד מוזיקה, המפורסם מדי שבוע על מגזין בילבורד בארצות הברית. המצעד כולל בתוכו 50 מקומות ומפרט את אלבומי מוזיקת הקאנטרי הפופולריים ביותר במדינה. הנתונים מחושבים מדי שבוע על ידי נילסן סאונד-סקאן, בהתבסס על מכירות פיזיות, דיגיטליות והזרמת מוזיקה. המצעד נוסד ופורסם לראשונה ב-11 בינואר 1964, בשם מצעד אלבומי הקאנטרי החמים. האלבום הראשון בהיסטוריית המצעד שכבש את פסגתו, היה Ring of Fire: The Best of Johnny Cash של ג'וני קאש. שם המצעד שונה ל-Top Country LP's ב-13 בינואר 1968, Top Country LPs (ללא גרש) ב-31 במאי 1980, ולבסוף למצעד אלבומי הקאנטרי (Top Country Albums) 20 באוקטובר 1984. מאז השקתו ועד מאי 1991, הורכב התרשים על סמך מסמכי מכירות, שהוגשו על ידי מדגם מייצג של חנויות תקליטים בפריסה ארצית. בשנת 1991, המסמכים הוחלפו בנתונים אלקטרוניים. מאז פברואר 2017 מצעד אלבומי הקאנטרי מתבסס ומורכב על סמך יחידה שקולה לאלבום. במרוצת השנים, הפכו המכירות הדיגיטליות ונתוני הסטרימינג לחלק חשוב במצעד, המתבסס בין היתר גם עליהם. האדם הראשון בהיסטוריית המצעד שהצליח לשהות 50 שבועות בצמרת המצעד, היה שאניה טוויין עם אלבום הקאנטרי הנמכר ביותר בכל הזמנים, Come On Over. בהמשך, השתווה אליה לוק קומבס שהצליח לשהות 50 שבועות בצמרת המצעד גם כן עם אלבומו, This One's for You. ג'ורג' סטרייט נחשב לאמן עם מרבית האלבומים שכבשו את צמרת המצעד, 27 בסך הכול. בילבורד 200 אתר האינטרנט הרשמי של מצעד אלבומי הקאנטרי Whitburn, Joel (2008). Joel Whitburn Presents Hot Country Albums: Billboard 1964 to 2007. Record Research, Incorporated. p. 6. ISBN 9780898201734. Wendy HermansonPublished: October 28, 2019, Luke Combs Ties Shania Twain For Longest No. 1 Country Album, Taste of Country (באנגלית) Shania Twain - The Receipts, ATRL (באנגלית אמריקאית) Hugh McIntyre, Luke Combs’ Debut Is Now Tied As The Longest-Running No. 1 Country Album Ever, Forbes (באנגלית) A. O. L. Staff, George Strait scores his 27th number one album, www.aol.com (באנגלית אמריקאית) Carrie Underwood on Chart-Topping 'My Gift': 'It's Been in My Heart to Do a Christmas Album For Years', Billboard (באנגלית) Whitburn, Joel (2008). Joel Whitburn Presents Hot Country Albums: Billboard 1964 to 2007. Record Research, Incorporated. p. 40. ISBN 9780898201734.
אנטון שאגין

אנטון אלכסנדרוביץ' שאגין (ברוסית: Анто́н Алекса́ндрович Ша́гин; נולד ב-2 באפריל 1984) הוא שחקן רוסי, המוכר בתפקידו כמלס בסרט הקולנוע "המגונדרים" בבימויו של ואלרי טודורובסקי. אנטון גורשקוב (שאגין) נולד בקימרי, מחוז קלינין, רוסיה הסובייטית, ברית המועצות. את ילדותו העביר בעיר קאראצ'ב, שבמחוז בריאנסק. לפני שלמד בבית הספר, הוא נשא את השם אנטון גורשקוב (שאגין היה שם המשפחה של אביו החורג). כשאנטון היה בן 14, אמו נפטרה. אחרי כיתה ט' הוא למד בבית ספר מקצועי כמנעולן. לאחר שסיים את לימודיו בבית הספר המקצועי הוא עבד שנה אחת כמנעולן ונסע למוסקבה כדי להירשם לבית הספר לאמנות במוסקבה. בשנת 2006 סיים את לימודיו בבית הספר לאמנות במוסקבה ושנה לאחר מכן כבר הופיע בסרט "המגונדרים" שזכה להצלחה רבה. הוא זכה בפרס התיאטרון "עלה הזהב" בשנת 2006 לשחקן הטוב בהצגה "אל תיפרד מאהובך" מטעם בית הספר לאמנות במוסקבה. משנת 2009 הוא חבר צוות תיאטרון לנקום במוסקבה. בין הצגות שהוא שיחק גם "יום מחייו של אופריצ'ניק" בשנת 2016. הוא נשוי לחברתו לכיתה ורוניקה איסאייבה. ילדיהם הם הבן מאטוויי (יליד 2008) והבת פולינה (ילידת 2014). מדיה וקבצים בנושא אנטון שאגין בוויקישיתוף אתר האינטרנט הרשמי של אנטון שאגין (ברוסית) אנטון שאגין, ביישום טלגרם אנטון שאגין, ברשת החברתית VK אנטון שאגין, במסד הנתונים הקולנועיים IMDb (באנגלית) אנטון שאגין, באתר AllMovie (באנגלית) אנטון שאגין, במסד הנתונים הקולנועיים KinoPoisk (ברוסית)
Death by Rock and Roll (אלבום)

Death by Rock and Roll (בעברית: מוות על ידי הרוקנרול) הוא אלבום האולפן הרביעי של הלהקה האמריקאית The Pretty Reckless. האלבום יצא לאור ב-12 בפברואר 2021 על ידי חברת התקליטים פירלס רקורדס. מתוך האלבום יצאו שני סינגלים. מידע על האלבום Death by Rock and Roll באתר MusicBrainz מידע על האלבום Death by Rock and Roll באתר AllMusic האלבום Death by Rock and Roll באתר Discogs ג'ונתן ווימן, טיילור מומסן, בן פיליפס, נייט יאצ'יצ'ינו Kacey Musgrave Details New Album Golden Hour, Releases Two New Songs, pastemagazine (באנגלית) Death by Rock and Roll by The Pretty Reckless
2020 במוזמביק

ערך זה מפרט אירועים משנת 2020 במוזמביק. נשיא: פיליפה ניוסי ראש הממשלה: קרלוש אגושטיניו דו רוזאריו מתמשך – מגפת הקורונה במוזמביק 22 במרץ – מקרה ראשון של קורונה במדינה. 28 באפריל – במהלך קרבות עם מורדים תומכי המדינה האסלאמית בצפון המדינה נהרגו 129 מורדים ועשרות אזרחים. 25 במאי – מקרה ראשון של מוות מקורונה במדינה. 12 באוגוסט – תומכי המדינה האסלאמית כבשו עיירה בצפון המדינה. 11 בדצמבר – שר ההגנה של פורטוגל הודיע שמדינתו תשלח כח צבאי למוזמביק לתמיכה בלחימה נגד המדינה האסלמית. 31 בדצמבר – מספר מאומתים הגיע ל-18642 מהם 166 נפטרו. מדיה וקבצים בנושא 2020 במוזמביק בוויקישיתוף
2020 במולדובה

2020 במולדובה היא השנה בה מולדובה ציינה 29 שנים להקמתה. נשיא – איגור דודון (עד 24 בדצמבר) נשיאה – מאיה סנדו (החל מ-24 בדצמבר) ראש הממשלה – יון צ'יקו (עד 31 בדצמבר) ראש הממשלה – אאורליו צ'וקוי (ממלא מקום מ-31 בדצמבר) ראש הפרלמנט – זינאידה גרצ'אני 7 במרץ – מקרה ראשון של קורונה במולדובה. 17 במרץ – הכרזת מצב חרום 18 במרץ – מקרה ראשון של מוות מקורונה במולדובה. 1 בנובמבר – הבחירות לנשיאות, אף מועמד לא זכה ב-50% מהקולות. 15 בנובמבר – הבחירות לנשיאות, סיבוב שני בו מאיה סנדו זכתה ב-57.4% מהקולות. 24 בדצמבר – מאיה סנדו נכנסה לתפקיד נשיא מולדובה. 31 בדצמבר – מספר מאומתים הגיע ל-144,818 מהם 2,985 נפטרו. מדיה וקבצים בנושא 2020 במולדובה בוויקישיתוף Political Will Was Not Enough for Justice Reform in Moldova, Chatham House – International Affairs Think Tank, ‏2019-11-27 (באנגלית) IFES Election Guide | Elections: Moldova President 2016 (Round 2), www.electionguide.org
יוהאן קרל בר

יוהאן קרל בר (בגרמנית: Johann Karl Bähr‏; 18 באוגוסט 1801 – 29 בספטמבר 1869) היה צייר וסופר גרמני. קרל בר נולד בריגה כבן של איש העסקים יוהאן אולריך בר. אביו תכנן עבורו קריירה כאיש עסקים, אך בניגוד לדעת אביו, בשנת 1824 התחיל קרל בר ללמוד באקדמיה לאמנות בדרזדן בשנת 1824. הוא הפך לתלמידו של מנהל הגלריה פרידריך מתיאי. בשנת 1825 עבר לפריז ולמד אצל צייר הנוף ז'אן ויקטור ברטין. שם פגש את ז'אן-בטיסט קמיל קורו, איתו סייר ברומא עד 1826. בביקור נוסף של קרל בר באיטליה, בין השנים 1827 ל-1829, הכיר את הצייר יוזף אנטון קוך. בר החל להתפרנס כצייר פורטרטים וחזר לדרזדן בשנת 1832, שם פנה לתחום הציורים ההיסטוריים. הוא התחתן עם בתו של סוחר האמנות גספרו וייס בשנת 1829. מותה בטרם עת גרם לו לנסוע שוב לאיטליה בשנת 1834, שם פגש את פטר פון קורנליוס ואת הוראס ורנה, שהשפיעו עליו אמנותית. לאחר מכן עבד שוב בריגה ולבסוף נסע לדרזדן בשנת 1836. בדרזדן לימד משנת 1840 באקדמיה לאמנות, ומונה לפרופסור בשנת 1846. בדרזדן הוא הצטרף עד מהרה למעגל החברתי סביב לודוויג טיק והיה חבר קרוב של יוליוס מוזן. בשנת 1855 ערך את היכרותו של ארתור שופנהאואר. קרל בר צייר ציורים היסטוריים בנוסח בתי הספר של דיסלדורף ובלגיה. בין היתר נודע בציור דיוקן של קספר דויד פרידריך. קרל בר נפטר בדרזדן בשנת 1869. קברו שוחזר סביב שנת 2010. מדיה וקבצים בנושא יוהאן קרל בר בוויקישיתוף Historische Commission bei der königl. Akademie der Wissenschaften, Allgemeine Deutsche Biographie, Bd. 1, 1., München/Leipzig: Duncker & Humblot, 1875, Allgemeine Deutsche Biographie, עמ' 769 Michael Bryan, Robert Edmund Graves, Walter Armstrong, Dictionary of painters and engravers, biographical and critical, London : G. Bell and Sons, 1886 Collection, The British Museum (באנגלית)
יחסי איחוד האמירויות הערביות – סודאן

יחסי איחוד האמירויות הערביות–סודאן הם ההיחסים הדו-צדדיים בין האמירויות הערביות המאוחדות לרפובליקת סודאן. ב-26 בנובמבר 2016, ביקר נשיא סודאן עומר אל-באשיר באיחוד האמירויות הערביות על מנת לקדם את שיתוף הפעולה בין שתי המדינות. לאחר נפילתו של עומר אל-באשיר באפריל 2019, איחוד האמירויות הערביות וערב הסעודית תומכות ב"מדינה העמוקה הסודאנית, המורכבת במיוחד משירותי הביון ומפקדי הכוחות הצבאיים, כנגד התגייסות החברה האזרחית". באמצע דצמבר 2014, איחוד האמירויות הערביות וצבא סודאן השתתפו בתרגיל "גיבורי חוף 1" במשך שבוע בפיג'אב, סודאן. תרגיל זה התמקד במיוחד בהגנה על החופים והכשרת חיילים. מפקד היחידות הצבאיות למחצה כוחות תמיכת ראפיד, מוחמד חמדאן הסודאני, שולח כוחות ללוב ולתימן מטעם איחוד האמירויות הערביות.
גן מאיר

גן מאיר הוא גן ציבורי הממוקם בין הרחובות המלך ג'ורג' וטשרניחובסקי במרכז תל אביב. לקראת יום הולדתו ה־70 של ראש העירייה הראשון של תל אביב, מאיר דיזנגוף, הקדישה העירייה שטח לנטיעת גן עירוני ראשון בתל אביב שייקרא על שמו. הגן תוכנן לראשונה על ידי אדריכל הנוף אהרון הלוי, אך תוכניתו לא יצאה לביצוע והגן נבנה לפי תכנון של הגנן העירוני אביגדור משל ומהנדס העיר יעקב בן-סירה (שיפמן). הקמת הגן התעכבה זמן רב, ובשנת 1936, זמן קצר לפני פטירתו, הביע דיזנגוף את זעמו ותבע שלא לקשור את שמו עם הגן. בסופו של דבר נחנך הגן במלאת 83 שנה להולדתו של דיזנגוף יותר מעשור לאחר ההחלטה על הקמתו, על ידי ראש העיר ישראל רוקח ב־10 במרץ 1944, ועל אדמות שמשפחת שלוש תרמה לצורך זה. גן מאיר התפרסם ב-1949 בעקבות פרשיית אונס ורצח הידוע בשם הרצח בגן מאיר. במשך השנים חלו בגן שינויים שונים – עציו דוללו ונוספה בו תאורה עקב חשש ממעשי אלימות. במקום המדשאה רחבת הידיים שבמרכזה מזרקה יש היום בגן ברֵיכת פרחי מים גדולה, והוקמה בו גינת כלבים. הגן חודש על ידי משרד אדריכלות הנוף מוריה-סקלי. בגבול הגן עמד מרכז הנוער העובד ע"ש "דב הוז", הבנוי בסגנון הבינלאומי; מאז יוני 2008 שוכן בבניין המרכז העירוני לקהילה הגאה ובשנים האחרונות הגן אף משמש כנקודת הפתיחה למצעד הגאווה בתל אביב. ממוקמת בו גם אנדרטה לזכר ההומואים והלסביות שנרדפו בשואה. בעבר, היה ברחוב טשרניחובסקי, מול גן מאיר בית הספר בית החינוך לילדי עובדים, המשמש כיום כמרכז פדגוגי. מ-2004 נערכים בגן בלילות משחקי ילדות שכונתיים כגון מחבואים, קלאס, דג מלוח ודוקים. קהל המשתתפים מגילאי 20 ומעלה. גן מאיר משמש גם מקום מפגשם של שבט קהילה של הצופים. בדצמבר 2022 הוצב בגן הפסל "גמל ודקל" מאת האמן והסופר עמוס קינן, קרוב למקום מגוריו של האמן. הפסל מהדהד את נוף ילדותו של קינן, ומתאר גמל לצד דקל, ביציקת ברונזה שבוצעה מתוך פסל קטן בגובה 50 ס"מ. הגמל נראה נטוע באדמה, חוסה בצד דקל המתנשא לגובה של כ-3 מטרים. באוקטובר 2024 הורה בג"צ לעריית ת"א לאפשר בגן תפילות יום הכיפורים, בהפרדה מגדרית. טקס פתיחת גן מאיר, 1944 מראה הגן לצד רחוב המלך ג'ורג' (תל אביב), מאי 2007 מדשאה בגן מאיר מרחב פתוח לכלבים בגן מאיר המרכז הקהילתי לקהילה הגאה בריכת פרחי המים בגן מאיר מבנה הפרגולה, לאחר שחודש פינת זיכרון ללוחמי אנזא"ק בגן מאיר חלקת זיכרון לנרצחים בפיגוע ב"בר-נוער" מדיה וקבצים בנושא גן מאיר בוויקישיתוף נתן אלתרמן, גן מאיר בתל אביב, מילות השיר באתר שירונט. דברי פרשנות לשיר, במדור שירת הסביבה של כתב העת אקולוגיה וסביבה, נובמבר 2022 אסתר זנדברג, מה אלתרמן היה אומר על השיפוץ בגן מאיר?, באתר הארץ, 31 באוקטובר 2012 אילן שחורי, גן במתנה(הקישור אינו פעיל, 9.9.2024), באתר החברה להגנת הטבע סיור וירטואלי 360 בגן מאיר דני רכט, בית דב הוז (המרכז הגאה), באתר האנציקלופדיה העירונית "תל.אביב.פדיה" ענת מסינג, 1, 2, 3, דג מלוח, באתר nrg‏, 8 בספטמבר 2004 עמוס קינן, גמל ודקל, 1991 / 2022, ברונזה, באתר עיריית תל אביב-יפו נטעאל בנדל, שילֹה פריד, בית המשפט העליון פסק: תהיה תפילה ציבורית בהפרדה בתל אביב – בגן מאיר, באתר www.ynet.co.il/, ‏09/10/2024
קרולין ברדואה

קרולין ברדואה (גרמנית: Caroline Bardua ‏; 11 בנובמבר 1781 – 2 ביוני 1864) הייתה ציירת גרמנית. היא הייתה אחת הנשים מהמעמד הבינוני שהצליחה ליצור לעצמה קיום בסיסי כאמנית עצמאית. קרולין ברדואה הייתה בתם של יוהאן אדם ברדואה, משרתם של אלכסיוס פרידריך כריסטיאן, הדוכס מאנהלט-ברנבורג, וסופי סבין קירשנר. לימוד האמנות הראשון שלה היה בין השנים 1805–1807 אצל הנס היינריך מאייר בוויימאר. שם היא הכירה את יוהאן וולפגנג פון גתה, שאת דיוקנו היא ציירה. בין השנים 1808–1811 היא, יחד עם לואיז סיידלר, הייתה תלמידתו של גרהרד פון קיגלגן בדרזדן. בסדנתו היא ותלמידים אחרים הפיקו עותקים של ציורים. היא התוודעה גם לאנטון גרף ולקספר דויד פרידריך, שהיה אז לא ידוע. לאחר סיום הלימודים קרולין ואחותה, הזמרת וילהלמין ברדואה, נסעו יחד לפריז ולפרנקפורט. בשנת 1819 הגיעו שתי האחיות, שנותרו לא נשואות כל חייהן, לברלין, שם ניהלו סלון. אחד האורחים היה המשורר אוגוסט פרידריך ארנסט לנגביין. בהתחלה עבודתה של קרולין הייתה מבוקשת מאוד בברלין, אך מצב זה השתנה במהרה לרעה. תערוכה בשנת 1822, בה הוצגו עבודותיה של קרולין יחד עם עבודותיו של וילהלם פרידריך שדו, הייתה אחד הגורמים העיקריים לנפילתה. דיוקנאותיה של הנסיכה אלכסנדרין מפרוסיה, והנסיך ובני משפחה אחרים ספגו ביקורת קשה בהשוואה לציורים של שדו שבניגוד לברדואה קיבל הכשרה אקדמית. בשנת 1827 נאלצו שתי האחיות לוותר על מגוריהן בברלין מסיבות כלכליות. לאחר מכן הן ניהלו אורח חיים נוודי, ולעיתים קרובות עברו בין ערים קטנות כמו היידלברג או קרפלד, ונמנעו מכל תחרות. שתי האחיות המשיכו לחיות יחד. לאחר מותה של קרולין בשנת 1864 פרסמה וילהלמין ביוגרפיה של אחותה ואז נפטרה כעבור שנה בשנת 1865. קרוליין ברדואה הייתה בעיקר ציירת פורטרטים. נושאי הדיוקנאות שלה כוללים את קספר דייוויד פרידריך, קרל מריה פון ובר, ניקולו פאגאניני, יוהאן וולפגנג פון גתה, אשתו כריסטיאן פון גתה, ויוהנה שופנהאואר. מרינה רודיוס יוהאנה שופנהאואר דיוקן של אשה קספר דויד פרידריך מדיה וקבצים בנושא קרולין ברדואה בוויקישיתוף Kovalevski, Baerbel (1997). "Bardua, Caroline". Dictionary of Women Artists: Artists, J-Z. By Gaze, Delia. Gaze, Delia (ed.). Fitzroy Dearborn Publishers. pp. 209-212. ISBN 978-1-88496-421-3. Retrieved 4 April 2017. Wilhelmine Bardua: Jugendleben der Malerin Caroline Bardua. Mit dem Bildniß der Caroline Bardua. Nach einem Manuskript ihrer Schwester Wilhelmine Bardua herausgegeben von Walter Schwarz. Hoffmann, Breslau 1874.
הוועדה השנייה של העצרת הכללית של האומות המאוחדות

הוועדה השנייה של העצרת הכללית של האומות המאוחדות (המוכרת בכינוי "ועדת הכלכלה והפיננסים") היא אחת משש הוועדות המרכזיות בעצרת הכללית של האומות המאוחדות. הוועדה עוסקת בענייני כלכלה גלובלית ופיננסיות עולמית (אנ'). סדר היום של הוועדה כולל נושאים כגון שאלות של מדיניות מאקרו-כלכלית, מימון פיתוח, פיתוח בר-קיימא, מיגור עוני, פעילויות לקידום פיתוח, פיתוח כלכלי, ביטחון תזונתי, וטכנולוגיות מידע ותקשורת לפיתוח. הוועדה נפגשת מדי שנה בתחילת אוקטובר ומטרתה לסיים את עבודתה עד סוף נובמבר של אותה שנה. כל 193 המדינות החברות באו"ם יכולות להשתתף בדיוני הוועדה. עבודת הוועדה מתחילה בדרך כלל בתחילת אוקטובר ומסתיימת במרבית המקרים בסוף נובמבר, אם כי בדרך כלל ניתנות הרחבות המאפשרות לוועדה להמשיך בעבודתה עד תחילת אמצע דצמבר. עבודתה מחולקת לשני שלבים עיקריים: השלב הראשון כולל דיונים כללים והשלב השני כולל נקיטת פעולות בנושאים ספציפיים יותר. השלב הראשון (שהוא הדיון הכללי כאמור), נמשך עד שבוע ומתחיל בנאום מרכזי של דובר מוזמן. השלב השני נמשך כארבעה שבועו ובמהלכו מתנהל משא ומתן על טיוטות של הצעות חוק. הוועדה גם נפגשת מדי שנה בפגישה משותפת עם המועצה הכלכלית והחברתית של הארגון. אלו חברי הבירו המנהל את הוועדה נכון לאוקטובר 2023: הוועדה השלישית של העצרת הכללית של האומות המאוחדות הוועדה הרביעית של העצרת הכללית של האומות המאוחדות הוועדה השישית של העצרת הכללית של האומות המאוחדות "Economic and Financial Committee (Second Committee)". General Assembly of the United Nations. United Nations. n.d. נבדק ב-3 באוקטובר 2023. {{cite web}}: (עזרה) The GA Handbook: A Practical Guide to the United Nations General Assembly (PDF) (2nd ed.). New York: Permanent Mission of Switzerland to the United Nations. 2017. ISBN 978-0-615-49660-3. "Economic and Financial Committee (Second Committee): Bureau of the 78th Session". General Assembly of the United Nations. United Nations. n.d. נבדק ב-3 באוקטובר 2023. {{cite web}}: (עזרה) ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
טיריל אקהוף

טיריל קהמאפנהואג אקהוף (בנורווגית: Tiril Kampenhaug Eckhoff; נולדה ב-21 במאי 1990 בבארום), היא ביאתלטית נורווגית. היא האלופה האולימפית בעלת 5 מדליות מהמשחקים האולימפיים, מהן מדליית זהב אחת מאולימפיאדת סוצ'י (2014). אלופת העולם בעלת 13 מדליות, מהן 9 מדליות זהב. היא בעלת 21 ניצחונות במסגרת סבב גביע העולם. מדיה וקבצים בנושא טיריל אקהוף בוויקישיתוף טיריל אקהוף, ברשת החברתית פייסבוק טיריל אקהוף, ברשת החברתית אקס (טוויטר) טיריל אקהוף, ברשת החברתית אינסטגרם טיריל אקהוף, באתר הוועד האולימפי הבין-לאומי טיריל אקהוף, באתר olympedia.org ערך זה הוא קצרמר בנושא ספורטאים. אתם מוזמנים לתרום לוויקיפדיה ולהרחיב אותו.
נקודת ברוס

האם התכוונתם ל... אנטארקטיקה נקודת ברוס (אנטארקטיקה) – לשון יבשה באזור חוף סקוט של ארץ ויקטוריה שבאנטארקטיקה אוסטרליה נקודת ברוס (איי מצר טורס) – לשון יבשה באי ת'רסדיי, באיי מצר טורס, שבצפון מדינת קווינסלנד שבאוסטרליה. ארצות הברית נקודת בריס (מישיגן) – לשון יבשה במחוז צ'יפווה, במדינת מישיגן שבארצות הברית קנדה נקודת ברוס (אונטריו) – לשון יבשה הבולטת לתוך אגם ואביגון, בפרובינציית אונטריו שבקנדה נקודת ברוס (קולומביה הבריטית) – לשון יבשה במועצה האזורית סטרת'קונה, בפרובינציית קולומביה הבריטית שבקנדה נקודת ברוס (נונאווט) – לשון יבשה בטריטוריית נונאווט שבקנדה
השחור החדש יותר

השחור החדש יותר הוא אלבומו השני של המוזיקאי והזמר גיא מזיג אשר יצא ב-19 בפברואר 2021. האלבום כולל, בדומה לקודמו "השחור החדש", חידוש לשיר מלהקת הדורבנים: "קרן" מהאלבום "אחד אחרי השני". הסינגל הראשון שיצא מן האלבום הוא "Dancing all the way" שיצא ב-23 לאוגוסט 2018. נוסף על כך יצאו הסינגלים "אנחנו" ו"כמה אני אוהב אותך" שיצאו בתאריכים 11 באפריל 2019 ו-14 במאי 2020 בהתאמה. הסגנון באלבום מגוון יותר מהאלבום הקודם. מלבד שירי פאנק/דיסקו ("כמה אני אוהב אותך", "כיף לי איתה"), האלבום כולל גם פאנק שורשי ("Dancing all the way"). בנוסף על כך האלבום כולל אלמנטים מזרחיים ("קרן") ושיר פאנק רוק ("אנחנו"). שיר נוסף באלבום הוא "The Funky Zachen", שיר פאנק היפ הופ קומי בהשתתפות הקומיקאי מריאנו אידלמן העוסק באלטע זאכן. השירים "בעולם כזה" בסגנון הקאנטרי ו"בא אלייך בלילה" הם שירים שקטים יותר משאר האלבום, העוסקים במצב המדיני ובמסע מוזיקלי בהתאמה. הרצועה "Preaching" מדמה הטפה בכנסייה לגבי שימור העולם. הרצועה "Funky Zachen Jam" היא עיבוד אחר של הפזמון של הרצועה "The Funky Zachen". שתי רצועות הבונוס באלבום הן "רואים רחוק רואים שקוף" ו"כלים שלובים", שנלקחו מהפרויקטים "פסקול 70" של ECO99 FM וחגיגות יום 70 לגידי גוב בגלגלצ, בהתאמה. מידע על האלבום השחור החדש יותר באתר MusicBrainz האלבום השחור החדש יותר באתר ספוטיפיי האלבום השחור החדש יותר באתר אפל מיוזיק
ברמינגהאם בולטס

ברמינגהאם בולטס (באנגלית: Birmingham Bullets) הייתה קבוצת כדורסל אנגלית מהעיר ברמינגהאם. ברמינגהם בולטס הייתה קבוצת כדורסל מקצוענית בריטית מברמינגהאם, אנגליה שהתמודדה בליגת העל הבריטית בכדורסל. המועדון נוסד בשנת 1974 בשם קובנטרי גרנווד לפני שעבר לברמינגהם בשנת 1980 כחלק מהסכם החסות של הקבוצה עם פיאט. הבולטס זכו להצלחה מסוימת ב-BBL, בעיקר בסוף שנות ה-90 ובתחילת שנות האלפיים, כולל זכייה בפלייאוף ב-1996 וב-1998. הם גם השיגו את אליפות הליגה במקום השני ב-1998 והיו במקום השני בפלייאוף 2000 ובגביע 2002. בשנים האחרונות המועדון נאבק גם על המגרש וגם מחוצה לו. המועדון התפטר רשמית מליגת העל הבריטית בקיץ 2006 וזמן קצר לאחר מכן המועדון פורק. מאז גם ברמינגהאם פנתרס וברמינגהאם נייטס ספגו לחשים קצרים ולא מוצלחים ב-בליגת העל הבריטית. אנגליה קלייב אלן ארצות הברית ג'ף בונדס ארצות הברית אנגליה טוני דורסי איטליה ארצות הברית רוב פטרנוסטרו ערך זה הוא קצרמר בנושא כדורסל. אתם מוזמנים לתרום לוויקיפדיה ולהרחיב אותו.
ג'נבאי גרנסה

ג'נבאי גרנסה (בצרפתית: Jinbei Granse) היא מכונית מסחרית מתוצרת יצרנית הרכב הסינית Jinbei (אנ') (בסינית: 華頌), אשר מיוצרת משנת 2002 בסין. Jinbei הוקמה בשותפות מיזם משותף בין Brilliance Auto (אנ') (51%) ויצרנית הרכב הצרפתית רנו (49%) בדצמבר 2017. עד 2017 Jinbei נשלטה על ידי Shenyang Brilliance Jinbei Automotive שהייתה חברת בת של Brilliance. סדרה ראשונה – יוצרה בין השנים 2002–2005. הסדרה מבוססת על דגם "Toyota HiAce" (אנ'), דור רביעי שיוצר בין השנים 2004–1989, מתוצרת יצרנית הרכב היפנית טויוטה ברישיון סדרה שנייה – לאחר מתיחת פנים ראשונה (שם קוד: SY6470) – יוצר בין השנים 2005–2009. סדרה שלישית – לאחר מתיחת פנים שנייה סדרה שלישית הקרויה "Jinbei Granse 3" – מיוצרת משנת 2009–הווה. סדרה רביעית – לאחר מתיחת פנים שלישית שכללה שינוי יסודי של הדגם מלפנים ומאחור – מיוצרת משנת 2014–הווה. מסחרית. מיניבוס. אמבולנס. ניידת משטרה. דגם "ג'נבאי גרנסה" דגם "ג'נבאי גרנסה" דגם "ג'נבאי גרנסה" דגם "ג'נבאי גרנסה" דגם "ג'נבאי גרנסה" דגם "ג'נבאי גרנסה" דגם "ג'נבאי גרנסה" דגם "ג'נבאי גרנסה" - אמבולנס דגם "ג'נבאי גרנסה" - ניידת משטרה Jinbei F50 ג'נבאי 750 ג'נבאי S70 ג'נבאי האקסינג X30 ג'נבאי קונקט מדיה וקבצים בנושא ג'נבאי גרנסה בוויקישיתוף ג'נבאי גרנסה, סרטון באתר יוטיוב אתר היצרן "ג'נבאי גרנסה" wheelsage.org/jinbei/granse "ג'נבאי גרנסה" SY6470 wheelsage.org/jinbei/granse/exact/pictures "ג'נבאי גרנסה 3", שנת 2009 – תמונות favcars.com/jinbei "ג'נבאי גרנסה" - תמונות favcars.com/jinbei/jinbei-granse
פרדיננד בקר

יוזף פרדיננד בקר (גרמנית: Joseph Ferdinand Becker‏; 2 ביולי 1846 – 21 באוגוסט 1877) היה צייר גרמני במאה ה-19, שצייר דיוקנאות של קדושים וסצנות מאגדות. אביו של פרדיננד בקר ניהל את הפונדק "Zum golden Stern" בכפר ריינהסן גונסנהיים ליד מיינץ. יום אחד כאשר פרדיננד היה בן ארבע צייר סצנת צייד על קיר הפונדק עם גיר, אורח שהיה חובב אמנות מאוד התרשם מציורו של הילד. לאחר שסיים את בית הספר היסודי בשנת 1860, רצה פרדיננד להתאמן בציור, אך אביו מנע ממנו לעשות זאת, מכיוון שהחזיק בתוקף בדעה: "הבן שלי לא יכול להתפרנס מציור." פרדיננד הצעיר מצא עבודה בהעמסת קרונות עם אבנים ולפרוק אותן ביעדן. אבל בלילה הוא צייר בסתר בחדרו. הצייר אוגוסט גוסטב לזינסקי, שעבד על כנסיות במיינץ בשנות ה-60 של המאה ה-19, זיהה לבסוף את כישרונו האמנותי של פרדיננד בקר והכשיר אותו. בין השנים 1865 עד 1868 שיקם לזינסקי את כנסיית הקהילה של מיינץ סנט איגנאז יחד עם תלמידו בקר. לאחר שהתרשם מאומנותו של בקר, הפנה לזינסקי את הצייר הצעיר להשתלמויות אצל פרופסור אדוארד פון שטיינלה בפרנקפורט. פרדיננד בקר שהה בלימודים שם מ-19 בנובמבר 1868 עד 30 באפריל 1877 ורוב יצירותיו נוצרו בתקופה זו. הציור הידוע ביותר שלו הוא Die Rolandsknappen, ציור צבעי מים שהתפרסם באמצעות תערוכות בפרנקפורט, ברלין וגונסנהיים והיה פופולרי מאוד בכל מקום. יחד עם העירייה, האגודה לאמנות מיינץ רכשה תמונה זו תמורת 4,000 מארק. היא נמצא באחזקות של מוזיאון הארץ של מיינץ כעדות לתנועת הנצרתיים. פרדיננד בקר, שהיה ידוע בחוגי האמנות קיבל הזמנה לשתי יצירות גדולות יותר מסוחר אמנות במינכן. בסוף אפריל 1877 נסע למינכן, שם התחיל את לימודיו בטבע לביצוע משימה זו בחודשים הבאים. בתחילת אוגוסט 1877 חלה במחלה קשה ואושפז לבית חולים במינכן. שם בתחילה בריאותו השתפרה, אך לאחר מכן התדרדרה באופן דרסטי תוך זמן קצר. פרדיננד בקר נפטר מטיפוס במינכן ב-21 באוגוסט 1877. גופתו הועברה למקום הולדתו ונקברה בבית העלמין הישן בגונסנהיים. במיינץ-גונסנהיים נקרא רחוב ובית ספר על שם פרדיננד בקר. מדיה וקבצים בנושא פרדיננד בקר בוויקישיתוף Dominikus Grimm: Biographie des Malers Jos. Ferdinand Becker von Gonsenheim. Mainz: Giani, 1878 Becker, Josef Ferdinand., www.lagis-hessen.de Landesmuseum Mainz: Die Nazarener - vom Tiber an den Rhein, web.archive.org, ‏2014-02-26